શબનમ કાશ્મીરમાં ઉછર્યાં અને 14 વર્ષની ઉંમરે ઉચ્ચ શિક્ષણ માટે મુંબઈ આવી ગયાં. વર્ષ 2006માં ત્રાસવાદી હુમલામાં તેમણે તેમનાં પિતાને ગુમાવ્યા. આ ઘટના તેમના અને તેમના પરિવાર માટે સ્તબ્ધ કરી દેનારી ઘટના હતી. “એ વખતે મને એમ લાગ્યું કે જાણે બધું ખલાસ થઈ જશે. તેઓ અમારાં માટે સર્વસ્વ હતા.” તેમ શબનમે જણાવ્યું. તેમનાં પિતા પાવર ડિપાર્ટમેન્ટમાં એન્જિનિયર હતા. તેઓ માનવતાવાદી હતા અને શ્રીનગરમાં સ્કૂલ પણ ચલાવતા હતા. લગ્ન પહેલાં ખ્રિસ્તી ધર્મ અપનાવી લીધો હતો.